કરજણ જળાશય યોજનાને વાડી સુધી લંબાવવામાં આવતાં નેત્રંગ અને વાલીયા તાલુકાના ખેડૂતોને સિંચાઇનું પાણી નહિ મળે તેવી સ્થિતિ ઉભી થતાં સાંસદ મનસુખ વસાવાએ યોજનાની કામગીરી અટકાવી દીધી છે. વાડી રાજયના વન અને પર્યાવરણ મંત્રી ગણપતસિંહ વસાવાનું ગામ હોવાથી કામગીરી બંધ કરવાની ઘટનાના છેક ગાંધીનગર સુધી પડઘા પડયાં છે. સાંસદ મનસુખ વસાવાએ ફરી પોતાની જ પાર્ટીના આગેવાન સામે મોરચો ખોલતા રાજકારણમાં ગરમાવો આવી ગયો છે.